L 59/14 Jurnalul Oficial al Uniunii Europene 1.3.2012 DECIZII DECIZIA COMISIEI din 13 iulie 2011 privind cotizațiile în favoarea Interbev [notificată cu numărul C(2011) 4923] (Numai textul în limba franceză este autentic) (2012/131/UE) COMISIA EUROPEANĂ, având în vedere Tratatul privind funcţionarea Uniunii Europene, în special articolul 108 alineatul (2) primul paragraf (!), după ce părțile interesate au fost invitate să-și prezinte obser- vațiile în conformitate cu articolul 108 alineatul (2) primul paragraf din TFUE și având în vedere observațiile acestora, întrucât: L PROCEDURĂ Ca urmare a unor informații primite cu privire la măsura în cauză, Comisia Europeană a adresat autorităţi]or franceze întrebări în legătură cu aceasta prin scrisoarea din 2 octombrie 2001. Reprezentanța Permanentă a Franței pe lângă Uniunea Europeană a răspuns Comisiei prin scrisoarea din 9 noiembrie 2001. Având în vedere că măsura a fost pusă în aplicare fără aprobarea prealabilă a Comisiei, aceasta a fost înscrisă în registrul ajutoarelor nenotificate, cu numărul NN 39/03. Comisia a inițiat procedura prevăzută la articolul 108 alineatul (2) din TFUE privind ajutorul în cauză, prin scrisoarea nr. C(2003) 2057 final din 9 iulie 2003. Decizia de a iniția procedura a fost publicată în Jurnalul Oficial al Uniunii Europene (?). Comisia a invitat celelalte state membre și părţile terțe interesate să își prezinte observațiile cu privire la ajutoarele în cauză. Comisia nu a primit observații din partea terților. Autorităţile franceze și-au prezentat comentariile prin scrisorile din 8 și 10 octombrie 2003, 13 septembrie și 29 noiembrie 2003. () Începând cu 1 decembrie 2009, articolele 87 și 88 din Tratatul CE devin articolele 107 şi, respectiv, 108 din TFUE. În ambele cazuri, (5) dispozițiile sunt, în esență, identice. În sensul prezentei decizii, trimi- terile la articolele 107 și 108 din TFUE trebuie înțelese ca trimiteri la articolele 87 și, respectiv, 88 din Tratatul CE, atunci când este cazul. (?) Decizia C(2003) 2057 final a Comisiei din 9 iulie 2003 (JO C 189, 9.8.2003, p. 21). La 25 februarie 2011, a fost trimisă Franței o cerere de informații suplimentare; la 29 martie 2011 a avut loc o reuniune. Autoritățile franceze au răspuns prin scrisoarea din 24 mai 2011. I. DESCRIEREA MĂSURII ÎN CAUZĂ 1. COTIZAȚII ÎN FAVOAREA INTERBEV 1.1. ASOCIAȚIILE INTERPROFESIONALE (,IPO”) ȘI SISTEMUL DE COTIZAŢII VOLUNTARE DEVENITE OBLIGATORII Asociaţiile interprofesionale (Interprofessions, IPO) sunt grupări care cuprind, pe filiere, familiile profesionale cele mai reprezentative din sectorul producției agricole și, după caz, al prelucrării, comercializării şi distribuției și care au fost recunoscute ca organizații interprofe- sionale de către autoritatea administrativă competentă. Existenţa, misiunile și funcţionarea acestora sunt regle- mentate de articolele L.631-1 și următoarele din Codul rural. Pentru ca o astfel de grupare să fie recunoscută, autoritățile competente trebuie să verifice dacă sunt înde- plinite diferite criterii, în special dacă statutul acesteia este în conformitate cu legea (articolul L.632-1 din Codul rural) și dacă organizațiile constitutive ale IPO în cauză sunt reprezentative. IPO au drept obiectiv realizarea unor acţiuni în interesul tuturor segmentelor unei filiere și pot încheia acorduri în acest scop. Astfel de acorduri şi colectarea cotizațiilor voluntare destinate finanțării acţiunilor prevăzute de acordurile respective pot deveni apoi obligatorii (pot fi „extinse”), prin ordin interministerial, pentru toţi actorii filierei, indiferent dacă aderă sau nu la o organizație profesională membră a IPO, cu condiția ca acestea să fie în conformitate cu unele obiective enumerate în lege. Acordurile vizează în principal promovarea cunoaşterii pieţei, relațiile între profesioniști, calitatea şi promovarea produselor. Codul rural nu permite extinderea acordurilor decât atunci când acestea vizează „un interes comun” întemeiat pe acţiuni „în conformitate cu interesul general și compatibile cu normele politicii agricole comune” (cf. articolul L.632-3 din Codul rural).